
M Reprezentativni“ sindikati izdali radnike! 



Još ni izbori nisu prošli, a takozvani 
reprezentativni sindikati su u pregovori- 
ma sa vlastima pristali na sve: privremeni 
rad na dve godine, otpremnine samo za 
rad kod poslednjeg gazde, obračun mini- 
malca jednom godišnje... 

Potpredsednik Saveza samostalnih sin- 
dikata (SSSS) Zoran Mihajlović izjavio je 
da će SSSS i Ujedinjeni granski sindikati 
(UGS) „NezavisnosU pristati da rad 
na određeno vreme bude u izmenama 
Zakona o radu povećan sa jedne na dve 
godine, kao i da minimalna zarada bude 
obračunavana jednom godišnje, a ne kao 
do sada dva puta. Pored toga pristali su i 
da se otpremnine isplaćuju samo za vreme 
provedeno kod poslednjeg poslodavca. 
Predstavnici ova dva sindikata će sastan- 
ku Radne grupe za izmene Zakona o 
radu izneti svoj predlog konačnog teksta 
zakona. Oni očekuju od poslodavaca da 
odgovore na predloge izmena Zakona 
o radu, a na pitanje da li očekuju da će 
postići saglasnost sa poslodavcima, kažu 
da je to „vrlo teško ct i da predstavnici Unije 
poslodavaca Srbije ,,već dva sastanka pra- 


ve veliki opstrukciju C£ pregovora. 

Još izbori nisu ni prošli, a oni su pristali 
na sve ovo! Nadamo se da vam je jasno 
da ovo nikako nije kraj ustupcima i izdaji 
radničkih interesa. Ta izdaja, sabotiranje i 
kolaboracija sa gazdama traje godinama, 
i trajaće sve dok budu postojali sistemski, 
žuti sindikati čija je osnovna uloga da 


amortizuju i razvodne svako radničko 
nezadovoljstvo. 

Istupite iz žutih sindikata. Oduzmite 
im ,,reprezentativnost cc . Ako se sami 
ne organizujemo za borbu protiv ek- 
sploatacije, izrabljivaće nas do smrti, a 
onda naterati našu decu da uzmu kredit 
za dostojanstvenu sahranu. 


LOZNICA: BIVŠE RADNICE 
NASTAVILE PROTEST 

Grupa članova Udruženja građana 
„Žrtva tranzicije”, pretežno žena ranije 
zaposlenih u bivšoj Konfekciji „Moda”, 
od ponedeljka protestuje ispred zgrade 
lokalne samouprave u Loznici. Oko 500 
bivših konfekcionara zahteva isplatu 
višegodišnjih zarada, iako mnogi imaju 
po tri ili četiri izvršne sudske presude. 
Oni takođe traže i povezivanje radnog 
staža i isplatu novčanih naknada, 
tvrdeći da im se duguje oko 700 milio- 
na dinara. Protesti će trajati dok im 
predstavnici nadležnih ministarstava u 
neposrednom razgovoru ne odgovore 
na zahteve. 


SRBIJA: POVREĐENIRADNICI 
PREPUŠTENISAMISEBI 

U Srbiji se sve manje pažnje posvećuje 
bezbednosti na radu, a radnici koji 
dožive povredu na radnom mestu 
prepušteni su sami sebi. Da bi ostvarili 
pravo na zagarantovano stopostotno 
bolovanje, oni su, umesto da miruju, 
prinuđeni da idu od jednog do drugog 
lekara ili zdravstvene ustanove da jure 
povredne liste, doznake za bolovanje, 
kao i potpise doktora koji su ih pre- 
gledali, iako je sve to obaveza gazde. 
U Srbiji se u proseku dogodi oko 40 
smrtnih povreda na radu, preko hiljadu 
teških povreda i više od 20.000 lakih 
povreda. 


EU: MILIONISPAVAJU NA ULICI D0K 
STANOVI ,,ZVRJE PRAZNI 

Širom Evrope postoji više od 11 milio- 
na praznih stanova - samo polovina 
od toga je dovoljna da se udome svi 
beskućnici na starom kontinentu, navo- 
di ,,Gardijan cc . U Španiji je prazno 3,4 
miliona stanova, po 2 miliona u Španiji i 
Italiji, 1,8 u Nemačkoj i više od 700.000 u 
Velikoj Britaniij. Veliki broj domova koji 
čekaju na useljenje još je u Irskoj, Grčkoj, 
Portugalu i drugim zemljama. Pored 
tog broja, stotine hiljada nedovršenih 
stanova je srušeno kako bi se povećala 
cena nekretnina. U evropskim zemlja- 
ma ima 4,1 miliona beskućnika, po 
zvaničnim podacima EU. 


“TRČI DRUŽE! STARI SVET T I JE ZA PETAMA!” Grafit, Pariz 1968. 












ZAMEBIMIBUE V 

Pakao Imperijalistlčkog 
sukoba u Ukrajini 


Preporučujemo film 


The Pentagon Paners (2003) 

Suština američke 
spoljne politike za 
vreme hladnog ra- 
ta je bilo sprečiti 
da komunisti dođu 
na vlast u bilo 
kojoj zemlji koja 
već nije postala 
komunis tička, 
u strahu da će 
ubrzo i okolne zemlje takođe postati 
komunističke, padajući jedna za drugom 
kao domine. U osnovi ove politike je 
bila strategija stvaranja pojasa anti-ko- 
munističkih zemalja od mediterana do 
dalekog Istoka. Cilj je bio sprečiti šire- 
nje uticaja Sovjetskog saveza i posebno 
izlazak na topla mora. Ukoliko se ovo 
razume, lakše je shvatiti i celokupan 
američki angažman u Vijetnamu i os- 
tatku Jugoistočne Azije. Protagonista 
filma je izuzetni mladi analitičar, koji je 
subjekt američke hladnoratovske ide- 
ologije širenja liberalno-demokratskih 
vrednosti i opasnosti od komunističkog 
domino-efekta. Njegova najveća želja je 
da doprinese pobedi Amerike i zbog to- 
ga počinje da radi za RAND korporaciju, 
jedno vreme radi za Pentagon, odakle 
se ponovo vraća u RAND i odlazi u Vi- 
jetnam da bi na licu mesta proveravao 
izveštaje koji se šalju, kako bi povećao 
tačnost podataka koje dobijaju analitiča- 
ri u Americi. Međutim, kada je dospeo u 
centar dešavanja, u srce ideologije, shva- 
tio je koliko su izvešaji lažirani, da niko 
zapravo ne zna šta se stvarno dešava i da 
je politika koja se vodi potpuno pogre- 
šna. Njegovo razočarenje se nastavlja 
i nakon povratka kući, kada je njegov 
izveštaj stavljen u fijoku; ovo razočarenje 
se produbljuje kada dođe u posed veli- 
kog internog vojnog izveštaja na preko 
7000 strana u kome se jasno vidi istina 
o angažmanu u Vijetnamu. Nakon što je 
bezuspešno kontaktirao razne liberalne 
političare nudeći im dokumente do kojih 
je došao, odlučuje da o podatke učini 
javim i daje ih novinarima... Zasnovano 
na istinitim događajima. 


Г " \ 

Direktnu akciju možete nabaviti na slededm mestima: 

BEOGRAD: Knjižare BARABA, PLATO i 
BEOPOLIS; Kafići BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
NUBLU i MALAVELIKAKNJIGA. 

Situacija u Ukrajini se menja iz časa 
u čas, i u tom smislu je veoma teško 
napraviti analizu koja bi adekvatno 
i merodavno informisala i ocenila 
trenutni momenat. Ono što je ne- 
sumnjivo je da je u toku otvoreni, 
brutalni sukob imperijalističkih 
sila, odnosno njihovih lokalnih 
pomagača. S jedne strane su zas- 
tupnici zapadnog imperijalizma, 
EU fanatici dobrano potpomognu- 
ti neonacističkim organizacijama 
i pokretima, ali i veliki broj 
izmučenog i osiromašenog sta- 
novništva uniženog od strane 
prethodnog režima, a sa druge stra- 
ne su proruske, do juče sistemske, 
organizacije koje zastupaju interese 
ruskog imperijalizma. 

Sa promenom sistema, reakcija ne 
ustoličuje samo sebe na pozicije 
moći, već koristi haos da uništi 
zaostatke progresivnih tekovina 
prethodnih režima i pokuša da 
uvede otvorenu fašističku diktaturu 
- donosi se niz sumanutih zakona, 
zabranjuje se upotreba ruskog jezi- 
ka, neonacističke regalije su veoma 
vidljive u svim javnim nastupima 
EU kampa, dok se već izveštava 
o napadima na Jevreje koji žive u 
Ukrajini i sl. Ruska strana koristi 
te mračne momente, kako bi dala 

Daliste 
znali O 

...da Indija godišnje proiz- 
vede 50 miliona tona 
žitarica viška, iako u njoj 
živi više od polovine glad- 
nih u svetu? 

V___ J 

Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 


vetar u leđa svom imperijalističkom 
bloku, koji nalazi ideološko uporište 
u bizarnoj postmodernoj mešavini 
ideja carističke Rusije i Staljinovog 
Sovjetskog saveza. Radnička klasa 
je, po ko zna koji put, ona koja trpi 
sve posledice sukoba moćnika. 

U nastavku teksta donosimo 
segmente tekstova i intervjua slo- 
bodarskih organizacija i pojedinaca 
iz Ukrajine, koji mogu pomoći 
stvaranju nešto jasnije predstave o 
dešavanjima u ovoj zemlji. Ukra- 
jinski slobodari Saša, Andrej i 
Mira, koji su odlučili da učestvuju 
u protestima opozicije, govore o 
situaciji u Ukrajini: 


„Građanski rat je počeo 
u Ukrajini ... Ovo nije 
naš rat, pobeda vlade će 
značiti poraz radnika, kao 
što i pobeda opozicije ne 
donosi ništa dobro. Mi ne 
možemo da pozovemo 
proletarijat da se žrtvuje za 
interese opozicije ili vlade." 
(iz nedavnog saopštenja 
ukrajinskog Autonomnog 
radničkog sindikata) 


„Ima mnogo nacionalista ovde, 
uključujući naciste. Oni čine oko 
30% demonstranata... Grupa od oko 
100 anarhista je pokušala da napra- 
vi svoju samoorganizovanu grupu 
za odbranu. Različite anarhističke 
grupe su se oko toga okupile na 
Majdanu. Dok je trajao sastanak, 
veća grupa nacista se pojavila, 
sa sekirama i bejzbol palicama, 
štitovima i motkama, tvrdeći kako 
je ovo njihova teritorija. Nazivali 
su anarhiste Jevrejima, crncima, 
komunistima. Anarhisti, koji nisu 
ovo očekivali, su se povukli. Ljudi 
sa različitim političkim stavovima 
se ovde ne tolerišu.“ 


















AKTUILNO 



llmesto na glasanje - svi u štrajkove, proteste, blokade! 

Ogromne pare opet će biti date za reklamiranje političkih partija i ideja koje su nas i 
dovele u ovakvu situaciju. 



Pozivamo radnike i radnice da 
u ovom predizbornom periodu 
izraze svoje nezadovoljstvo i 
iskoriste ga za organizovanje 
štrajkova, protesta, blokada, jer je 
sada pravi trenutak da radništvo 
pritisne državu i gazde kako bi 
ostvarilo svoje zahteve. Zaposleni 
u preduzećima u restrukturira- 
nju i javnim preduzećima treba 
da iskoriste to što su upravni 
odbori puni političara tako što će 
organizovati proteste I štrajkove 
protiv uprava firmi, kao i protiv 
nadležnih ministarstava. Osim 
države, koja sistematski saboti- 
ra rešavanje radničkih proble- 
ma, protestne akcije treba da 
budu usmerene i protiv vlasnika 
privatnih firmi, jer su oni po 
pravilu u sprezi sa političkim 
strankama. Cela vladajuća klasa 
učestvuje u ovom predizbornom 
ludilu - zato pritisci radnika na 
njih u ovom periodu mogu imati 
više efekta. 

Vanredni parlamentarni izbori 
zakazani su za 16. mart. Za ove 
izbore će se iz budžeta Srbije 
izdvojiti ogroman novac - novac 
za koji su političari uporno 
tvrdili da uopšte ne postoji, a 
sada ga nemilice troše. Te pare 
će biti date za reklamiranje 
političkih partija i ideja koje su 
nas i dovele u ovakvu situaciju. 
Na parlementarnim izborima 
bore se različite struje vladaju- 
će klase - ko god da pobedi, 
radnička klasa će nastaviti da 
gubi. Aleksandar Vučić je čak 
izjavio kako ovi izbori sprečavaju 
da se u Srbiji dogodi nešto 
poput nedavnog izliva narodnog 
nezadovoljstva u Bosni, time ot- 
voreno priznajući da političke 
elite koriste izbore kao amortizer 
radničkog nezadovoljstva. 

Ipak, u pokušaju da pribave 


sebi glasove i privid legitimiteta 
svoje vladavine, političari su 
prinuđeni na razne socijalno- 
ekonomske ustupke prema rad- 
nicima ne bi li osvojili što veći 
broj glasova. Političari se uvek i 
svuda ,,sete“ radnika isključivo 
pred izbore. Zato radnici sada 
treba da se ugledaju na štrajkače 
iz Kragujevca, Smedereva, Vranja, 
Užica, Zaječara, Leskovca i drugih 
mesta koji su već krenuli u borbu 
za svoja prava. 

Ni na tren ne smemo zaboraviti 
da su svi birokratski, žuti sindika- 
ti na nekom nivou povezani sa 
političkim strankama. Na primer, 
čak je i USS Sloga, koja koristi 
levičarsku retoriku i za sebe tvr- 
di da je radikalni sindikat, našla 
svoje mesto na izbornoj listi 
Demokratske stranke, ili ASNS, 
koji po navici izlazi na izbore sa 
LDP-om. Velike ,,reprezentativne“ 
sindikalne centrale poput SSSS-a i 
Nezavisnosti su se odavno pokaza- 
le kao uzdanice svih stranaka koje 
dođu na vlast. 

Zbog toga je ključno da se radnici 
organizuju potpuno samostalno, 


nezavisno od žutih sindikata, a 
samim tim i političkih partija. 
Treba biti svestan da nam posle 
izbora pripremaju još gore ,,me- 
re štednje“, pa tako organizova- 
ne borbe pre izbora mogu posta- 
ti dobra osnova za one još teže 
borbe koje nam predstoje nakon 
ustoličenja nove-stare vlasti. 

Već je najavljeno da će se nakon 
izbora predlog novog Zakona o 
radu vratiti na na „velika vrata“, 
kao i drugi ,,reformski“ a zapravo 
antiradnički zakoni. Zato je nu- 
žna izgradnja trajnih direktno- 
demokratskih borbenih struktu- 
ra i organizacija radničke klase, 
jer će samo one biti sposobne da 
se suprotstave još nesigurnijim 
radnim mestima, uništenju 
institucija socijalnog staranja 
i drugim brutalnim „merama 
štednje“ koje nam spremaju sita 
i nasmejana lica političara sa 
bilborda i TV ekrana. 

Generalni sekretarijat 
Anarhosindikalističke inicijative 
sekcije Međunarodnog 
udruženja radnika i radnica 


























Štrajkovi radnika organizuju se ovih 
dana širom Egipta. Na ulice su izašli 
vozači autobusa i radnici komunalnih 
preduzeća koji traže veće plate i bolje 
uslove rada. Pridružili su im se lekari, 
apotekari i policajci. U gradu Mahali, na 
severu Egipta, najmanje 20.000 radnika 
državnih fabrika tekstila više od dve 
nedelje održavalo je mirne proteste. 

Radnici u Egiptu su na ivici gladi. 
Njihove plate im nisu dovoljne za 
život. Oni traže povećanje zarade 
za 7%. „Obećano nam je da će biti 
utvrđen minimalac. Mi samo tražimo 
svoja prava”, rekao je jedan radnik koji 
učestvuje na protestima. 

Nakon sedam meseci od svrgavanja 
Muhameda Mursija i imenovanja 
privremene vlade, premijer Hazem 
al-Beblavi je u ponedeljak najavio 
podnošenje ostavke. Nije govorio o 
konkretnim razlozima, rekavši samo 
to da je upravljanje Egiptom u ovom 
trenutku „veliki izazov”, a malo je 


verovatno da će ova ostavka vlade 
uveriti egipatske radnike da treba da 
odustanu od štrajkova. 

Štrajkuluci Pirej u Atini 

Lučki radnici stupili su juče u 
jednodnevni štrajk u Atini u znak 
protesta zbog planova da se privatizu- 
je luka Pirej. Oni su se juče okupili u 
centru Atine na protestnom skupu za 
vreme zasedanja parlamenta koji treba 
da raspravlja o privatizaciji Pireja. 
Privatizacija državnih firmi je glavni 
deo sporazuma ove zemlje sa drugim 
članicama EU za „rešavanje krize” 
grčke privrede i banaka. Štrajk u 
najvećoj grčkoj luci mogao bi dovesti 
do poremećaja pomorskog saobraćaja 
u svim lukama u Grčkoj. 

Najava generalnog štrajka u 
Hrvatskoj 

U Hrvatskoj je u utorak 
organizovana dvosatna obustava 


rada kao najava generalnog štraj- 
ka. Ovo je ujedno bio i štrajk 
upozorenja uoči rasprave o no- 
vom zakonu o radu koja je održa- 
na juče. Gotovo 110 vozova širom 
Hrvatske stalo je za vreme štrajka, 
tramvajski saobraćaj je u Zagrebu 
bio obustavljen na pet minuta, a sa 
dizalica u riječkom brodogradili- 
štu začule su se sirene. Štrajkovalo 
se i u Vukovaru, i to bez podela 
na Hrvate i Srbe. Po prvi put su 
u štrajku zajedno učestvovali 
zaposleni u društvenom i u 
privatnom sektoru. 

Građani Hrvatske u najvećem 
broju slučajeva razočarani su u sve, 
od sadašnje vlasti do opozicije i 
sindikata, na koje su posebno besni 
nazivajući ih parazitima od kojih 
više ništa ne može da se očekuje. 

U Hrvatskoj oko 400.000 ljudi 
nema posao, a oko 70.000 radi a ne 
dobija plate. 


Centar za liberterske studije predstavlja: 

Mira Bogdanović: 
Konstante konvertitstva 

Ovaj rad o disidentima, uključujući i samog Đilasa, 
rad je i o konvertitstvu i samozaboravu. Izgleda 
da je malo ljudi spremno da se osvrne u vlastitu 
prošlost i objektivno se suoči s lomovima u vlastitoj 
biografiji. 








BLOKADA NAJVECE POMORSKE LUKE U GRCKOJ 




Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IVVA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Milan Lukić, Slobodan Stamenčić, Ratibor Trivunac, Tadej 
Kurepa i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 


















































